cy en en de de en ceb cy cy cy en cy de en fr cy it cy cy de cy es cy pt en cy cy cy cy cy cy cy cy cy en ca en yo
Bethlehem - Cwrdd y Merched
Neges gan GANOLFAN Y DRINDOD Caerdydd
Bydd merched Bethlehem yn cyfarfod unwaith y mis ar yr ail ddydd Mawrth am ddau o’r gloch. Cyfle am baned ac i ehangu’n gwybodaeth drwy wrando ar siaradwyr amrywiol yn rhannu profiadau.
Ambell waith byddwn yn gwahodd y dynion i ymuno â ni – yn ‘ferched er anrhydedd’ – a braf yw cael eu cwmni.
Prynhawn o Frethyn Cartre’ fydd hi weithiau, pan fydd yr aelodau’n sôn am eu cefndir neu yn rhannu o’u sgiliau personol. Mae cymaint o dalent yn ein heglwys fel nad oes prinder cyfranwyr. Mae rhai o’n cyd-aelodau wedi sôn wrthym am waith llaw crefftus, coginio blasus, creiriau o’u cartrefi, teithiau tramor diddorol, a’u gyrfaoedd gwahanol.
Mae siaradwyr gwadd y gorffennol yn cynnwys Havard Gregory, a soniodd am ei blentyndod yng Ngwaelod-y-garth; y Parch. Owain Llŷr Evans, a ddadansoddodd rai o luniau’r meistri; y Parch. Cynwil Williams, a ddywedodd wrthym am ei adnabyddiaeth o’r Archesgob Rowan Williams; yr Athro Glyn O. Phillips, a’n dysgodd am drawsblannu meinwe ddynol; yr Athro Peter Wynn Thomas, a drafododd enwau trefi a phentrefi Gwent; a Mary Wiliam, a’n cyfareddodd gyda chynnwys ei llyfr Creiriau’r Cartref.
O bryd i’w gilydd byddwn yn ymweld â’r theatr ar gyfer perfformiad arbennig. Felly, mae rhywbeth at ddant pawb.
Byddwn yn cloi pob tymor gyda gwibdaith. Dyma gyfle i ymweld â rhai o’r llu llefydd o bwys hanesyddol sydd ar y trothwy. A chyfuno hynny ag ychydig o siopa a phryd o fwyd heb yr ymdrech o’i baratoi!
Aeth y merched (ac un neu ddau arall) i Bantycelyn yn 2017
Dyma'r teithwyr llon ar diwedd y daith i Abertawe yn ystod yr Haf 2016
Tecstiliau Creadigol Sandra Rose